บาทเปิด  31.82 บาทต่อดอลลาร์ อ่อนค่า
เงินบาทเปิดตลาด  31.82 บาทต่อดอลลาร์ อ่อนค่าตามภูมิภาค หลังดอลล์แข็ง ตลาดรอตัวเลขจ้างงานฯสหรัฐคืนนี้
5 เม.ย. 2562

เงินบาทเปิดตลาด  31.82 บาทต่อดอลลาร์ อ่อนค่าตามภูมิภาค หลังดอลล์แข็ง ตลาดรอตัวเลขจ้างงานฯสหรัฐคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 31.82 บาท/ดอลลาร์ จากเย็นวานนี้ที่ปิดตลาดที่ 31.78 บาท/ดอลลาร์
"เงินบาทอ่อนค่าตามภูมิภาค เนื่องจากดอลลาร์แข็งค่าเมื่อเทียบกับทุกสกุลในตลาดโลก เมื่อคืนนี้ข้อมูลการผลิตของประเทศเยอรมนีออกมาต่ำกว่าคาด"นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทวันนี้ไว้ที่ 31.75-31.85 บาท/ดอลลาร์ โดยคืนนี้จะมีการเปิดเผยข้อมูลตัวเลขการจ้างงานนอกภาคเกษตรเดือน มี.ค.ของสหรัฐฯ ซึ่งอาจจะมีผลต่อการตัดสินใจของคณะกรรมการนโยบายการเงินของสหรัฐฯ